text: Sant Sadurní d'Enveig - Viquipèdia, l'enciclopèdia lliure
  »» Alta Cerdanya
  »»» Enveig 42° 27′ 35″ N, 01° 54′ 58″ E / 42.45972°N,1.91611°E / 42.45972; 1.91611Coord.: 42° 27′ 35″ N, 01° 54′ 58″ E / 42.45972°N,1.91611°E / 42.45972; 1.91611
  4 setembre 1936
  PA00104018
  Finestra absidal de Sant Sadurní d'Enveig
  Sant Sadurní d'Enveig[1] és l'església, i la parròquia que aquesta encapçala, del municipi cerdà d'Enveig, a la Catalunya del Nord.
  Fou esmentada per primer cop en el testament de Ramon d'Enveig, que el 1121 deixà una borda amb totes les seves pertinences a "Sancti Saturnini de Eveg". L'església és de finals del segle xii o començaments del XIII, però fou profundament modificada entre els segles XVII i XVIII. El 4 de setembre del 1936, la finestra absidal romànica[2] va ser declarada monument històric de França. L'interior conserva una col·lecció de retaules barrocs molt interessants; el dedicat a sant Sadurní es considera [3] una obra del 1760 de Lluís Baixa i Pau Sunyer.
  Va dependre del Bisbat de la Seu d'Urgell fins a l'any 1803.
  Els únics vestigis que romanen de la primitiva església romànica són un fragment de l'absidiola i la molt notable finestra de l'absis. Aquesta, que ha romàs en un estat de conservació força bo, consta de tres arquivoltes en degradació emmarcades per dues columnes. L'arquivolta interior està decorada amb una trena a les arestes, mentre que la segona arquivolta té les arestes bisellades i decorades amb una mena de boles esculpides. La volta exterior, i la més gran, té les arestes en forma de trena i està rematada per un fris en arc amb dibuix de dents de serra, travessat parcialment per les dues columnes de banda i banda de la finestra.
  ↑ Fitxa i fotografia a la base de monuments històrics francesos Mérimée
  ↑ «Fitxa del retaule de sant Sadurní, al web Palissy del Patrimoni francès» (en francès). [Consulta: 1 maig del 2015].
  A Wikimedia Commons hi ha contingut multimèdia relatiu a: Sant Sadurní d'Enveig Breu descripció
  Obtingut de «https://ca.wikipedia.org/w/index.php?title=Sant_Sadurní_d%27Enveig&oldid=17428510»	Categories: EnveigEsglésies de l'Alta CerdanyaMonuments històrics de l'Alta CerdanyaCategories ocultes: Articles amb coordenadesPàgines amb enllaç commonscat des de Wikidata	Menú de navegació